Il-Qorti tal-Appell ordnat lill-armla ta’ raġel responsabbli minn spluzjoni ta’ logħob tan-nar li kien illegalment maħżun fi proprjetà fin-Naxxar biex tħallas danni ta’ €8,500. Il-każ imur lura għal-12 ta’ Marzu 2008. MIB Insurane Brokers (Malta) Ltd fetħet kawża kontra Maria Camilleri, mart Pawlu Camilleri li miet fl-ispluzzjoni, fejn qalet li Robert Runza li kien inxurjat magħha sofra danni fil-proprjetà tiegħu meta sploda l-logħob tan-nar li kellu Camilleri fil-maħżen. Camilleri qalet li hija rrinunzjat għall-wirt ta’ żewġha u ma kinitx responsabbli għall-allegati danni li kkawża żewġha għax hija ma kellha ebda konnessjoni man-nar. Iżda f’Ottibru 2010, il-Qorti tal-Maġistrati tat raġun lill-MIB. Camilleri appellat u issa l-Qorti ikkonfermat is-sentenza tal-Qorti tal-Magistrati. Filmat: Is-servizz tal-aħbarijiet li xxandar fil-bullettin tat-8.00 p.m tat-12 ta’ Marzu, 2008.